stanford-oval/wikipedia huggingface dataset:
La La Love (שיר של עדן אלנה)
ביקורות

הכתבת לורן מאתר "Wiwibloggs" כתבה על השיר כי: "השיר רדוד ומשעמם. עם זאת, אי אפשר שלא לשים לב איך עדן נהנית לשיר אותו". בנוסף, לורן כתבה כי הקדם הישראלי לאירוויזיון 2020 היה טוב יותר מהקדם הנוכחי לשנת 2021. על פי סקר שנערך על ידי אתר, כ-32.38 אחוזים ממשתתפי הסקר, מעדיפים כי אלנה תבצע את השיר "La La Love" על בימת האירוויזיון.
רשימת השמעה

| La La Love> מס' | La La Love> שם | La La Love> מילים | La La Love> לחן | La La Love> מבצע | La La Love> משך | La La Love>  | La La Love>  | La La Love>  | La La Love>  |
| --- | --- | --- | --- | --- | --- | --- | --- | --- | --- |
| 1. | La La Love  | יוסף באך, גל מלכה, גיל ויין | יוסף באך, גל מלכה, גיל ויין | עדן אלנה | 3:00 |  |  |  |  |
הערות שוליים

↑  הכוכב הבא לאירוויזיון, ‏אתם קבעתם: עדן אלנה היא הזוכה של הכוכב הבא לאירוויזיון 2020, באתר ‏מאקו‏, 4 בפברואר 2020
↑  אתם בחרתם: Feker Libi - השיר של ישראל לאירוויזיון 2020 , באתר כאן – תאגיד השידור הישראלי, 3 במרץ 2020
↑  Eden Alene will sing "Feker Libi" for Israel at Eurovision 2020, wiwibloggs, ‏2020-03-03 (באנגלית)
↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  אחרי שהאירוויזיון בהולנד בוטל: עדן אלנה תייצג את ישראל בתחרות בשנה הבאה, באתר כאן-תאגיד השידור הישראלי
↑   אחרי שהאירוויזיון בוטל: עדן אלנה תייצג את ישראל בתחרות בשנה הבאה, סרטון  באתר יוטיוב (אורך: 3:46)
↑  נחשפו השירים המועמדים לייצוג ישראל באירוויזיון 2021, באתר כאן-תאגיד השידור הישראלי
↑  השנה אתם קובעים איזה שיר ייצג את ישראל באירוויזיון!, באתר כאן-תאגיד השידור הישראלי
↑  הצבעה לבחירת השיר של ישראל לאירוויזיון 2021 | כאן, באתר www.kan.org.il
↑  השיר שלנו לאירוויזיון | תקנון ההצבעה המלא, באתר כאן-תאגיד השידור הישראלי
↑  השיר שלנו לאירוויזיון | נחשפו שלושת השירים שעלו לשלב הגמר, באתר כאן-תאגיד השידור הישראלי
↑  כאן חושפים את נתוני ההצבעות, באתר פייסבוק
↑   כאן | השיר שלנו לאירוויזיון - משדר פתיחת ההצבעה 19.01.2021, סרטון  באתר יוטיוב (אורך: 54:26)
↑  The Wiwi Jury reveals their favourites in Israel’s HaShir Shelanu L’Eurovizion 2021
↑  Poll results: “Ue La La” is the song you want Eden Alene to sing at Eurovision 2021
| עדן אלנה |
| --- | --- | --- |
| מיני-אלבום | השיר הבא לאירוויזיון |  |
| סינגלים | "Better"‏ • "Save Your Kisses for Me"‏ • "When It Comes to You"‏ • "Feker Libi"‏ • "מה אתה עובר" • "Set Me Free"‏ • "La La Love"‏ • "Ue La La" |  |
| ערכים קשורים | אקס פקטור ישראל • ישראל באירוויזיון 2020 • אירוויזיון 2020 • ישראל באירוויזיון 2021 • אירוויזיון 2021 |  |
פולונה

פולונֶה (אוקראינית: Полонне; ידועה גם כפולנאה, פולונויה (Polonnoye)) היא עיר במחוז חמלניצקי אוקראינה. היהודים הגיעו למקום בשלהי המאה ה-18. בתקופת השואה נרצחו מרבית יהודי העיירה.
היסטוריה

העיר מוזכרת לראשונה בצו של ולדימיר הראשון, אז הועברה פולונה לבעלות של כנסיית המעשר. כדי להתגונן מפני פשיטות של שבטים נוודים בעיר הוקמה טירה, ב-1169 הקומנים ניסו לפלוש לעיר, אך ללא הצלחה. הטירה כנראה נהרסה בפלישה המונגולית ב-1240. לאחר ייסוד נסיכות גאליץ'-וולין היה היישוב תחת שליטת הנסיכות.
פולונה קיבלה מעמד של עיר ב-1938.
העיר נכבשה על ידי הגרמנים ב-6 ביולי 1941 ושוחררה על ידי הצבא האדום ב-9 בינואר 1944. בזמן השואה נרצחו בעיר 7,670 יהודים.
הקהילה היהודית > לפני השואה

פעילות הקהילה היהודית בעיר התחילה בשלהי המאה ה-18.
פולונה היא עיר השוכנת על נהר התמיר והיא נחשבת לאחת העתיקות ביותר בווהלין. כשהייתה תחת שלטון הפולנים והשתייכה למחוז לוצק שכנו בה כ-12 אלף יהודים.
בקהילה היו מספר דמויות מרכזיות שהשפיעו על החברה:
המקובל רבי שמשון מאוסטרופולי נולד בקוריץ בווהלין בשנת ה'ש"ס (1600) בערך, ונרצח ב- ג' באב בעת פרעות ת"ח 1648 בעיר פולנה.
רבי יעקב יוסף כ"ץ היה אחד מראשי החסידים, תלמיד מובהק של הבעש"ט ומפיץ תורתו: רב בשארינדאד, ראשקוב, נעמירוב ובאחרית ימיו בפולונה. נולד בראשית המאה ה-18, ומת בערך בשנת 1782.
רבי יהודה לייב מפולנאה המכונה "המוכיח מפולונה" (כ"א בטבת ה'תק"ל, 1769) היה מראשוני תלמידי הבעל שם טוב ומגדולי מפיצי שיטתו.
היהודים בקהילה עסקו בעיקר בחקלאות, סביב לה שדות בר, שטחי מרעה וגני פרי. בנוסף חלקם היו סוחרים שהצליחו מאוד, בנוסף היהודים היו בוניה העיקריים של פולונה, והם אלה שפיתחו במרצם ובחריצותם את מסחרה ותעשייה הענפה בחבל כולו. גורם חשוב לקידום העיר והתפתחותה שימש מצבה הגאוגרפי הנוח והכביש הראשי קייב-בריסק החוצה את העיר. היא שימשה מרכז לעיירות ולכפרים שבסביבה. מספר די גדול של יהודים היו עסוקים בעבודה בבורסקאות, שנמצאה בפרבר מיוחד מחוץ לעיר. רב היה בתי המלאכה לתעשיית בגדים, כובעים, נעליים ורהיטים, שהיו מספקים את תוצרתם לעיר ולסביבה הקרובה. פרבר מיוחד במורד ההר ליד הנהר סלוץ' היה מיושב באנשי "עמך" שעבדו במתכת, נפחים, פחחים, היו גם הרבה פועלים שעסקו במלאכת הבניין לכל ענפיה. מראה פני העיר ואנשיה העידו, כי רוב תושביה הם אנשי עמל.
הקהילה היהודית > בתקופת השואה

הגרמנים כבשו את פולונה בשנת 1941. רציחות החלו באוגוסט 1941 ובהמשך הוקם גטו. לעיירה הובאו יהודים מעיירות בסביבה דוגמת פונינקה. רוב היהודים נרצחו.
הקהילה היהודית > לאחר השואה

אחרי נסיגת הגרמנים חזרו לעיירה 13 יהודים שחזרו לרוסיה ביחד עם הצבא האדום. הם מצאו את עיירתם פולונה חרבה ושרופה. כיום לא ידוע אם ישנם יהודים במקום.
אוכלוסייה

שינוי אוכלוסייה של פולונה לאורך השנים:
| --- | --- |
שנה: מספר אוכלוסייה
1629: 5,000
1846: 3,700
1897: 16,300
1911: 13,000
1925: 22,300
1930: 16,400
1939: 13,800
1959: 19,800
1990: 24,500
2001: 24,700
2025: 20,000
ילידי המקום

פרץ מרקיש - סופר ומשורר יידי.
שמואל מיקוניס - פוליטיקאי ישראלי, ממנהיגי המפלגה הקומוניסטית הישראלית.
רבי יעקב יוסף מפולנאה.
ד"ר גדליה מזל - רופא ופעלתן חסידי ידוע בירושלים.
רבי גדליה רבינוביץ מליניץ - אדמו"ר חסידי.
הערות שוליים

↑  Державна служба статистики України, www.ukrstat.gov.ua
↑  הקהילה היהודית בפולונה
| --- | --- |
בקרת זהויות :  NLI: 987007494257005171  GND: 1131658612  LCCN: n2001085120  VIAF: 150286955   WorldCat (עם VIAF): 150286955
אלפרד היצ'קוק

.
| --- | --- |

אלפרד היצ'קוק
 לידה:  13 באוגוסט 1899 לונדון, אנגליה, הממלכה המאוחדת הממלכה המאוחדת
 פטירה:  29 באפריל 1980 (בגיל 80) בל אייר, קליפורניה, ארצות הברית ארצות הברית
 שם במה:  Hitchcock 
 שם לידה:  Alfred Joseph Hitchcock 
 סוגה מועדפת:  מותחן, אימה, פילם נואר, דרמה, סרט ריגול, סרט בלשי
 מדינה:  הממלכה המאוחדת של בריטניה הגדולה ואירלנד, ארצות הברית, הממלכה המאוחדת 
 תקופת הפעילות:  1919–1980 (כ־61 שנים)
 עיסוק:  מפיק ובמאי קולנוע
 מקום לימודים:  קולג' סלסיאן (1908)  קולג' טאוור המלטס (1914)  אוניברסיטת לונדון 
 יצירות בולטות:  נודעת חלון אחורי ורטיגו מזימות בינלאומיות פסיכו הציפורים
 בן או בת זוג:  עלמה רוויל (2 בדצמבר 1926–29 באפריל 1980) 
 צאצאים:  פאט היצ'קוק 
 פרסים והוקרה:  פרס מכון הסרטים האמריקאי על מפעל חיים (1979)  פרס הזיכרון על שם אירווינג ת'אלברג (1967)  פרס אדגר (1960)  פרס באפט"א למפעל חיים (1971)  אביר מפקד במסדר האימפריה הבריטית (1979)  גלובוס הזהב על שם ססיל ב. דה-מיל (1971)  פרס סאטורן  צדף הכסף לבמאי הטוב ביותר  קצין מסדר האמנויות והספרות  אביר בלגיון הכבוד  פרס גלובוס הזהב  כוכב בשדרת הכוכבים בהוליווד 
 פרופיל ב-IMDb
 
סר אלפרד ג'וזף היצ'קוק (באנגלית: Sir Alfred Joseph Hitchcock;‏ 13 באוגוסט 1899 – 29 באפריל 1980) היה במאי קולנוע, אמן סרטי מתח ואימה, ומפיק סרטים אנגלי. הוא טבע את חותמו על התעשייה, ונחשב לאחד מגדולי במאי הקולנוע של כל הזמנים.
יצירתו הקולנועית

סרטיו של היצ'קוק בתקופה האמריקאית שלו מפורסמים ומוערכים יותר מאלה שמתקופתו האנגלית, זאת הן בשל התקדמותו האומנותית, הן מבחינת התקציבים והאמצעים שהיה יכול לגייס, והן עקב הפרסום ואפשרויות ההפצה הגלובליות המשופרות של סרטי הוליווד.
סימן היכר קבוע של היצ'קוק הוא הופעתו הקצרה (הנקראת בשפה קולנועית "הופעת קמע" – cameo), למשך מספר שניות ברקע של רוב סרטיו, בתפקיד ניצב (ב-37 מתוך 52 סרטיו ששרדו). בסרט "סירת ההצלה" (משנת 1944), אשר עלילתו מתרחשת כולה בסירת הצלה השטה בלב ים, מופיעה תמונתו של היצ'קוק בפרסומת לשומרי משקל בעיתון שקורא אחד הגיבורים, על מנת לשמור על העיקרון של "הופעת האורח".
גדולתו של היצ'קוק כאמן מתבטאת בצד הפסיכולוגי של הגיבורים ושל העלילה, וכל זאת מבלי להזניח את הצד החזותי של הרקע והתפאורה היוצרים מציאות מיוחדת האופיינית לסרטיו, ושימת דגש על שילוב האפקטים המוזיקליים בעלילה.
למרות העובדה שאחדים מסרטיו הם סרטי אימה, לא נתן היצ'קוק לעלילותיהם הסברים על-טבעיים (רוחות רפאים, כישוף וכיוצא בזה), כמקובל בהרבה סרטים מז'אנר זה. התוכן בסרטיו תמיד ריאלי ורציונלי, ואף בסרטו "ורטיגו" מ-1958, הנחשב על ידי רבים לגדול בסרטיו ולאחד מסרטי המופת בתולדות הקולנוע, בו מובילה התעלומה הנפרשת בסרט לכוון של גלגול נשמות, הרי שפתרונה מתגלה לבסוף כמזימת רצח מתוחכמת. אף הסרט הציפורים אשר מתאר התנהגות על-טבעית של ציפורים שונות, אינו מתמקד בפשר התנהגות הציפורים, או בהסבר להתנהגותן, אלא במצבים הנובעים מכך, ולכן לא ניתן לראות בו סרט "מדע בדיוני".
מוטיב חוזר בסרטיו של היצ'קוק הוא האדם הנלכד ברשת של חשד או האשמת שווא, עד שמתבררת חפותו. כך הדבר ב-"39 מדרגות" מ-1935, ב"צעירים ותמימים" מ-1937, ב"חשד" מ-1941, ב"נאשם" מ-1957, ב"מזימות בינלאומיות" מ-1959 וב"פרנזי" מ-1972. יוצא דופן מבחינה זו הוא הסרט "צל של ספק" מ-1943, שבו מתלבטת גיבורת הסרט בחשד האם דודה האהוב הוא רוצח סדרתי, חשד שבסוף הסרט מתברר כי לא היה חשד שווא.
הקהל בסרטיו של היצ'קוק הוא קהל יודע כול. בניגוד לדמויות, הקהל יודע מראש את האמת. כך למשל, הוא יודע מי הרוצח ב"פרנזי", ויודע כבר מתחילת הסרט כי גיבור "מזימות בינלאומיות" אכן נקלע לפרשת ריגול, גם כשהכל אינם מאמינים לו. מוטיב זה מנוגד לסרטי מתח קלאסיים אחרים, בהם הקהל מגלה את האמת בתום הסרט.
כמה סצנות מסרטיו הפכו לקלסיקות קולנועיות, כגון: בסרט "מזימות בינלאומיות" – ניסיון חיסול באמצעות מטוס ריסוס, ומרדף בהר ראשמור על גבי פסלי הענק של נשיאי ארצות הברית; בסרט "ורטיגו" – הבלש שנתלה על קצות אצבעותיו על שולי גגו של גורד שחקים; בסרט "פסיכו" – הרצח במקלחת והדם המסתלסל בפתח הניקוז של האמבטיה, וכן בית המגורים המסתורי של נורמן בייטס ואמו על הגבעה שמעל למוטל.
אפיון נוסף שהיה להיצ'קוק הוא בדרך העבודה שלו. ניתן לראות בסרטיו שחשב על כל פרט קטן, ותכנן הכול לדקויות. סרטו "החבל" הוא סרט באורך מלא, אך מורכב מעשרה שוטים בודדים, דבר שמצריך תכנון מדויק מראש. ישנם כאלו שמספרים שהיצ'קוק תכנן את הכל מראש, עד שלפעמים הוא לא הגיע ליום הצילומים, אלא כתב לכל אחד מאנשי הצוות (שחקנים, תאורנים, סאונדמנים, צלמים ועוד) כרטיסיות מדויקות בהן פירט מה עליהם לעשות בכל שנייה ושנייה ביום הצילומים.
יצירתו בטלוויזיה

בשנת 1955, כשהיה היצ'קוק בתקופת שיא הצלחתו הקולנועית, הוא שוכנע על ידי רשתות הטלוויזיה לביים ולהשתתף בסדרת טלוויזיה, לה ישאיל את שמו ויקדים לכל פרק בה פתיחה וסיום אישית מצולמת. היצ'קוק נאות לכך בהתחשב ברווחים העצומים שהטלוויזיה יכולה הייתה להציע לו. הטלוויזיה מצדה נהנתה מהריטינג הרב ששמו של היצ'קוק הביא לה, שבצדו רווחי פרסומת אדירים. שידור הסדרה החל בשנת 1955 והיא נקראה בשם "אלפרד היצ'קוק מגיש", כשכל פרק בה הוא בן מחצית השעה.
להצלחת הסדרה תרמה נוכחותו האישית של היצ'קוק שהיה פותח וסוגר כל פרק, כאשר לקול מארש אבל הייתה דמותו משתלבת אל תוך קריקטורה מצוירת בגודל טבעי של צלליתו, ואז היה נושא את דברי הפתיחה והסגירה לאותו פרק, שהיו תמיד שנונים וסרקסטיים ובעלי מוסר השכל.
בשנת 1962 הורחבה הסדרה לפרקים בני שעה שלמה והחלה להיקרא "שעתו של אלפרד היצ'קוק". במתכונת זו שודרה הסדרה עד לשנת 1964.
רוב הפרקים בסדרה, הם על מקרי רצח שהם כידוע, הנושא המועדף עליו.
הסדרה זכתה לשיעור צפייה עצום בארצות הברית, אך בשל המתכונת הקצרה והפשטנית היא לא נחשבה להישג אומנותי של היצ'קוק כדוגמת סרטי הקולנוע שלו.
עבודתו הייחודית עם שחקנים

התקציבים שעמדו לרשותו של היצ'קוק, החל מראשית דרכו בהוליווד, אפשרו לו לשתף בסרטיו את מיטב כוכבי הוליווד. שיטת ה"אולפנים" הייתה אז בשיאה, וחלק מהפרסום שלו זכו סרטי היצ'קוק היה בשל השחקנים שהסכימו להשתתף בהם. צידה האחר של גאונותו של היצ'קוק היה אופיו העריץ. הוא נהג בשחקניו (וגם בצוות ההסרטה) באורח מזלזל, היה נוהג למתוח אותם במתיחות שנועדו להפחיד או להביך אותם ולהעבידם קשות. הדבר לא הרתיע את שחקניו, הן משום הפרסום והתהילה שהביאה להם השתתפותם בסרטיו והן בזכות הישגי המשחק אליהם הגיעו הודות לבימויו.
תפיסת עולמו בכל הנוגע לתפקיד השחקנים בסרט הייתה שתפקידו של השחקן נגמר בשנייה שלוהק, ולמעשה הדבר שהשחקן מביא איתו הוא בעיקר נוכחותו הקולנועית או אישיותו הציבורית; את השאר השאיר למצלמה, למוזיקה ולחדר העריכה. לדוגמה, כאשר לקח את גרייס קלי לשחק בחלון אחורי, סרט שעסק בחרדת סירוס גברית, הרי שדמותה, יופייה ומעמדה הציבורי כאישה היפה ביותר באותה תקופה שירתו את סרטו טוב בהרבה ממשחקה בסרט.
עבודתו הייחודית עם שחקנים > הכוכבים

בין השחקנים הידועים שהשתתפו בסרטי היצ'קוק מצויים:
לורנס אוליבייה: "רבקה".
קרי גרנט: "חשד", "הנודעת", "תיפסו את הגנב", "מזימות בינלאומיות".
פול ניומן: "המסך הקרוע".
גרגורי פק: "בכבלי השכחה", "משפט פאראדין".
ג'יימס סטיוארט: "החבל", "חלון אחורי", "האיש שידע יותר מדי", "ורטיגו".
שון קונרי: "מארני".
אנתוני פרקינס: "פסיכו" בדמותו של נורמן בייטס.
הנרי פונדה: "הנאשם".
ג'וזף קוטן: "צל של ספק", "מתחת לחוג הגדי".
עבודתו הייחודית עם שחקנים > הכוכבות

הדמות הנשית הנערצת על היצ'קוק, אותה חיפש בכל כוכבות סרטיו, הייתה דמות האישה הבלונדינית התמירה ודקת הגזרה. היצ'קוק התייחס באופן קשוח ומעליב לכוכבותיו והשתדל להביכן בלשון גסה ובבדיחות מפולפלות.
האידיאל הנשי של היצ'קוק התגלם בדמותה של גרייס קלי (לימים נסיכת מונקו), שהיוותה את תפקיד האישה היפה, הסקסית, הבלונדינית ודקת גזרה.
ככל שהלך היצ'קוק והזדקן, הרשה לעצמו להתייחס באופן חריף יותר לשחקניותיו, עד שטיפי הדרן ששיחקה בסרטים "מארני" ו"הציפורים" דיווחה על התעללות פיזית של ממש במהלך הצילומים, ועל פגיעות שנפגעה במהלך צילומי סצנות תקיפת הציפורים בסרט "הציפורים".
כוכבותיו:
גרייס קלי "אליבי", "חלון אחורי", "תפסו את הגנב".
ג'ולי אנדרוז: "המסך הקרוע".
ג'ואן פונטיין: "רבקה", "חשד".
קרול לומברד: "אדון וגברת סמית".
אלידה ואלי: "משפט פאראדין"
דוריס דיי: "האיש שידע יותר מדי".
אינגריד ברגמן: "הנודעת", "בכבלי השכחה", "תחת חוג הגדי".
מרלן דיטריך: "פחד במה".
אווה מארי סיינט: "מזימות בינלאומיות".
קים נובאק: "ורטיגו".
ג'נט לי: "פסיכו".
טיפי הדרן: "מארני", "הציפורים".
שירלי מקליין: "מי רצח את הארי?".
מורין או'הרה: פונדק ג'מייקה
דמות שחרגה לכאורה מן הסטריאוטיפ הנשי של כוכבות היצ'קוק, הייתה דמותה של קים נובאק, שחקנית מלאת גזרה בעלת ניסיון לא רב וכישורי משחק לא מרשימים, ממנה הצליח היצ'קוק להפיק את דמותה של מדליין ב"ורטיגו", דמות שכאילו מרחפת בין המציאות לבין הדמיון וההזיה.
פילמוגרפיה חלקית

היצ'קוק ביים 53 סרטים במשך 51 שנה. בין סרטיו המפורסמים:
פילמוגרפיה חלקית > בתקופה האנגלית

האיש שידע יותר מדי (1934) – ילד נחטף במהלך חופשה כדי להבטיח את שתיקת הוריו, שהיו עדים להתנקשות במרגל שהעביר להם מידע גורלי לגבי קונספירציה לרצח, בטרם נרצח. בהשתתפות לסלי בנקס, עדנה בסט ופיטר לורה. גרסה זו היא הראשונה שביים היצ'קוק, את השנייה ביים בארצות הברית בשנת 1956.
39 המדרגות (1935) – אדם חף מפשע מופלל ברצח שלא ביצע. מרדף לאורכה של סקוטלנד חושף את המזימה ומוציא את חפותו לאור. כבר בשלב מוקדם זה פיתח היצ'קוק את הכלים העלילתיים והדרמטיים שישמשו אותו בסרטיו המאוחרים יותר.
סוכן חשאי (1936) – עלילותיו של אדם המגויס בניגוד לרצונו לשירות החשאי, ומצווה להרוג אדם אחר. בהשתתפות ג'ון גילגוד ופיטר לורה.
סבוטז' (1936) – בעלים של אולם קולנוע בלונדון מתגלה כסוכן זר.
צעירים ותמימים (1937) – בתו התמימה של מפקד תחנת משטרה, עוזרת לחשוד ברצח להימלט, על מנת שיוכיח את חפותו.
הגברת הנעלמת (1938) – במהלך נסיעה ברכבת מבאנדריקה, ארץ דמיונית במרכז אירופה, בחזרה לאנגליה מגלה נוסעת צעירה כי שותפתה לתא הרכבת, גברת זקנה וחביבה, נעלמה לפתע. גם סרט זה היה הראשון להשתמש בתכסיסי עלילה שלאחר מכן ישתמש בהם היצ'קוק בסרטיו המאוחרים, כמו גם יוצרים רבים נוספים.
פונדק ג'מייקה (1939), לפי ספרה של דפנה דה מוריאה.
פרסים

פרס מכון הסרטים האמריקאי על מפעל חיים (1979)
פרס הזיכרון על שם אירווינג ת'אלברג (1967)
פרס אדגר (1960)
פרס באפט"א למפעל חיים (1971)
אביר מפקד במסדר האימפריה הבריטית (1979)
גלובוס הזהב על שם ססיל ב. דה-מיל (1971)
פרס סאטורן
צדף הכסף לבמאי הטוב ביותר
קצין מסדר האמנויות והספרות
אביר בלגיון הכבוד
פרס גלובוס הזהב
כוכב בשדרת הכוכבים בהוליווד
לקריאה נוספת

זאב רב נוף, מסך גדול, הוצאת כתר, 1982.
דונלד ספוטו, היצ'קוק, צידה האפל של הגאונות. הוצאת דביר, מאנגלית: עודד דגן, תל אביב: תשנ"א 1991.
פרנסואה טריפו, היצ'קוק/טריפו. הוצאת בבל-האוזן השלישית, 2008.
דוד גורביץ', ‏הבלש כגיבור תרבות: ספרות, קולנוע, טלוויזיה, סדרת אוניברסיטה משודרת, בהוצאת משרד הביטחון – ההוצאה לאור, 2013, פרק ח – אלפרד היצ'קוק מציג: הפסיון של הגיבור הבלשי, עמ' 200–224.
אלפרד היצ'קוק, סיפורי תופת, מאנגלית: Suspense Stories, תרגם: ג. מנחם, בהוצאת ספיח
נסים דיין, דני ורט, אלפרד היצ'קוק (1980-1899), פתח תקווה, אמי"ת, 2011.
אלפרד היצ'קוק ורעייתו, נובמבר 1955.
אלפרד היצ'קוק במהלך בימוי אחד מסרטיו, קיץ 1975.
כוכבו של היצ'קוק בשדרת הכוכבים של הוליווד
אלפרד היצ'קוק בקדימון הסרט "הציפורים".
תום יער

| --- | --- |

תום יער, 2021
 לידה:  21 ביולי 1987 (בת 37) ישראל רמת השרון, ישראל
 מדינה:  ישראל 
 תקופת הפעילות:  מ-2011
 עיסוק:  קומיקאית, סטנדאפיסטית, שחקנית, מנחה
 בן זוג:  ירון סיון
 צאצאים:  1
 tomyaar.com
 פרופיל ב-IMDb
 
תום יער (נולדה ב-21 ביולי 1987) היא קומיקאית, סטנדאפיסטית, שחקנית, מנחה ויוצרת רשת ישראלית.
ביוגרפיה

יער נולדה ברמת השרון. למדה בפנימיית הכפר הירוק.
יער לא התגייסה לצבא, אך עשתה שירות לאומי מלא.
קריירה

בשנת 2011 הקימה וניהלה קבוצה עצמאית של סטנדאפ שנקראה "ערב הסטנדאפ של תום יער". הקבוצה כללה הרכב של קומיקאים צעירים שלא היו מוכרים עד אז על בימת הסטנדאפ, ובהם ניב מג'ר, גלית חוגי, ירמי שיק-בלום, אסף קפלנסקי וליאור אמסטרדמסקי, וזכתה לאהדה גדולה בקרב צעירים בתל אביב.
הצלחתה של הקבוצה פתחה גל חדש של סטנדאפיסטים צעירים, שבעקבות הערב הקימו לאחר מכן עוד ערבי סטנדאפ דומים שהתבססו על אותו רעיון - ערב קבוצתי שבו הסטנדאפיסטים עולים בזה אחר זה והתכנים נכתבים ביחד.
ב-2013 התפרקה הקבוצה המקורית, ויער יצאה לקריירת סולו משלה. באותה שנה היא העלתה מופע סטנדאפ יחיד ראשון בשם "ג'ורה של מלאך", איתו הופיעה במשך כשנה אחת, בעיקר באזור תל אביב.
ב-2015 יצאה יער עם מופע קומי חדש בשם "לא תמימה בת שש", המבוסס על חוויות חייה ומתעסק בנושאים כגון דימוי גוף, יחסי מין ועוד.
ב-2015 יצרה ביחד עם המעצב מתן שליטא סדרת פוסטרים אייקוניים לתמונות מפורסמות (ג'נט ג'קסון על שער הרולינג סטון, פוסטר הסרט "אמריקן ביוטי", דיוקן של סלבדור דאלי, הציור "נערה עם עגיל פנינה" של יאן ורמיר, שרבט גולה על שער הנשיונל ג'יאוגרפיק, עטיפת האלבום Nevermind ועוד).
ב-2016 נבחרה יער להיות המגישה בקמפיין הפרסום של חברת בזק.
ב-2017 נבחרה על ידי המגזין "פורבס ישראל" לאחת מחמישים הנשים המשפיעות בישראל.
ב-2021 דיבבה את דמותה של גרטה פוצבינה במשחק המחשב הישראלי "פיפוש".
קריירה > עיתונות

בשנים 2009–2011 החלה יער את דרכה ככתבת בידור בעיתון "רייטינג" ובאתר nrg מבית מעריב. החל מ-2013 משמשת כתבת אורחת במגזין "Time Out תל אביב" וב-2015 הנחתה לראשונה את טקס פרסי האוכל של העיתון.
קריירה > רדיו

ב-2014 הצטרפה לתוכנית הרדיו "חותרים למגע" של שרון טייכר וערן זרחוביץ' בגל"צ, שם גילמה דמויות רבות, ועם מעבר התוכנית לרדיו תל אביב, המשיכה עם הצמד עד היום. בין הדמויות הקבועות שמגלמת יער, נמנות: גילי הנער, כנרת האקסית, חיקוי פרודי של מיכל צפיר ומיקי מנשמיקי.
קריירה > טלוויזיה וקולנוע

ב-2011 השתתפה בפרק ה-24 בעונה הרביעית של "מונית הכסף".
במהלך 2014–2016 התארחה יער בתוכניות הטלוויזיה: "לילה תירס" ו"תוכנית קיציס" ובסדרה הקומית "בלתי הפיך".
ב-2016 החלה להשתתף בתוכנית הלייט נייט "היום בלילה עם גורי אלפי", בפינה קבועה בה היא מתנסה בפעילויות אקסטרים שונות למורת רוחה.
בנוסף, ב-2016, יער השתתפה במספר מערכונים של תוכנית הסאטירה הפופולרית "ארץ נהדרת", וכשנה לאחר מכן הצטרפה לתוכנית בתור חברת קאסט קבועה מן המניין. במסגרת התוכנית יצרה יער את דמותה של הנערה-זמרת "אגס קימל" (מעין פרודיה על זמרת הפופ נועה קירל) ושרה עם חברי ההרכב שירים שזכו לאהדה רבה ברשת, ביניהם השירים הקומיים "חפש אותי בראשון" ו"לא חוקית".
ב-2017 עלתה לשידור סדרה קומית מוקומנטרית ב-yes בכיכובה של יער, "תום יער עושה את שביל ישראל". הסדרה זכתה לביקורות חיוביות ברובן וקטפה את פרס "תוכנית הדוקו-ריאליטי הטובה ביותר" בטקס פרסי האקדמיה לטלוויזיה לשנת 2017.
ב-2018 עלתה לשידור סדרת המשך לסדרה, בשם "תום יער עושה בגרות". ב-2019 שיחקה בסרטו של רם נהרי "אל תשכחי אותי".
ב-2019 עלתה לשידור ב-yes הסדרה הקומית "הכל תום" שמנתה שמונה פרקים ובה השתתפו כוכבים אורחים רבים, ובהם רותם סלע, ערוץ הכיבוד, אסי כהן, אליאנה תדהר, עדי חבשוש, ליאת הר לב וגיתית פישר.
במהלך 2020–2021 עלו בתאגיד השידור הישראלי שני פרקי פיילוט של התכנית "סבתא בישלה", תוכנית דוקו-בישול קומית בהנחייתה של יער. ביוני 2021 עלתה התכנית "סבתא בישלה עם תום יער" בכאן 11 לשידור על בסיס קבוע.
בשנת 2022 שיחקה בסרטו של דניאל אדר "עולה לראש".
בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.
באותה השנה עלתה סדרת הקומדיה "המאבטחת" בה היא מגלמת את הדמות הראשית תמר "גוזל" צפ'אני, מאבטחת כושלת המקבלת משימה לאבטח את בנו של ראש העיר.
חיים אישיים

ב-2016 נישאה לבן זוגה ירון סיון, בחתונה אזרחית, השניים מנהלים מערכת יחסים פתוחה. סיון הוא מורה באולפן עברית שהקים.
ב-20 בפברואר 2022 ילדה את בנה הבכור, אבשלום.
הערות שוליים

1 2   דפנה ארד, תום יער מדברת על הכל. אבל הכל, באתר הארץ, 22 בנובמבר 2013
↑  צוף ישראלי, ‏תום יער מזכירה שתוכנית בישול יכולה להיות מקורית ומצחיקה, באתר מעריב אונליין, 21 בספטמבר 2020
↑  https://www.makorrishon.co.il/nrg/online/47/ART2/433/243.html
↑  https://timeout.co.il/מדריך-מקוצר-לחסכן-המתחיל/
↑  אין כאן מישהו מבאר שבע: הגל החדש של הסטנד-אפ הישראלי
↑  עידן חגואל, עושים צחוקים: גל חדש בסצנת הסטנד־אפ הישראלית, באתר הארץ, 5 בינואר 2013
↑  נופר משה, הגל הנשי בהומור הישראלי: "גם אנחנו רוצות את הזכות להביך ולהתקיף", באתר nana10‏, 14 בפברואר 2015
↑  Tom Yaar Makes Fart Jokes in the Holy Land, כתבה באתר broadly,‏ 8 בנובמבר 2015 (באנגלית)
↑  מה יש בתמונה הזו של תום יער שגרם להרבה אנשים לדווח לפייסבוק?
↑  הנשים המשפיעות 2017, באתר מגזין פורבס
↑  גילי מגיע לטיפול פסיכולוגי אצל טייכר
↑  היום בלילה mako
↑  אפרת וכטל, בלי בושה: תום יער חושפת את האמת מאחורי צילומי השער שלנו, במדור "פנאי פלוס" באתר ynet‏, 2 במרץ 2016
↑  מאיה בניטה, קורעת את המסך: תום יער מקבלת סדרה חדשה, באתר הארץ, 20 בדצמבר 2016
↑  שגיא בן נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018
↑  רועי אבן, ‏"המאבטחת": תום יער סידרה לעצמה את סמל הסטטוס הכי נחשק, באתר ‏מאקו‏, 5 ביוני 2024
↑  תום יער, תום יער: "תפסיקו לאכול לי את הראש איך רזיתי 16 קילו", באתר Xnet‏, 13 באוגוסט 2018
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
| --- | --- |
בקרת זהויות :  NLI: 987007396556905171  VIAF: 6633154923713863780006   WorldCat (עם VIAF): 6633154923713863780006
360 (שיר)

"360" הוא סינגל שהוקלט על ידי הזמרת-יוצרת הבריטית צ'ארלי XCX. הוא יצא לאור ב-10 במאי 2024, על ידי חברת התקליטים אטלנטיק רקורדס, כסינגל השני מתוך אלבום האולפן השישי שלה, Brat.
השיר קיבל מועמדות בטקס פרסי גראמי ה-67 בקטגוריות הקלטת השנה והווידאו קליפ הטוב ביותר.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 15 |  |
וידאו קליפ

הווידאו קליפ הנלווה ל-"360" יצא לאור יחד עם יציאתו של השיר. הוא הופק על ידי איידן זמירי. הקליפ עוקב אחרי מסע למציאתה של "איט גירל אינטרנטית חדשה ופופולרית". טום וייט מ-Dazed השווה את הווידאו קליפ ל"הפקה בסגנון 'אופוריה' מיקום מקביל או טוויסט על 'בנות' משנות ה-2020". בין המשתתפים בקליפ נמנים קלואי סביני, ג'וליה פוקס (אנ'), רייצ'ל סנוט (אנ'), אמה צ'מברלין, גברייט (אנ'), אלכס קונסאני (אנ'), איי. ג'י. קוק (אנ'), קלואי צ'רי (אנ'), איזמיה פרנץ' (אנ'), סאלם מיטשל (אנ'), הארי נף וריצ'י שזאם (אנ'). מת'יו ולאצ'ו מ-W תיאר את הליהוק כ"הר ראשמור של בנות מגניבות מהאינטרנט".
רמיקס של רובין ויאנג לין

| --- | --- |
 סינגל שיווקי בביצוע צ'ארלי XCX, רובין ויאנג לין (אנ')
 מתוך האלבום Brat and It's Completely Different but Also Still Brat
 יצא לאור:  31 במאי 2024
 סוגה:  סינת'-פופ, הייפרפופ 
 שפה:  אנגלית
 אורך:  2:09
 חברת תקליטים:  אטלנטיק
 כתיבה:  כותבים שונים
 הפקה:  איי. ג'י. קוק, סירקט
 
ב-17 בפברואר 2023, המפיק פטריק ברגר פרסם ברשת החברתית אינסטגרם תמונה שלו מאולפן הקלטות עם צ'ארלי XCX והזמרת השוודית רובין. כשנשאלה על כך בתוכנית האירוח "Watch What Happens Live with Andy Cohen" (אנ'), צ'ארלי תיארה את חוויית העבודה עם השנים כ"מדהימה" ורמזה כי ייתכן שהשיר שהקליטו במשותף עתיד לצאת לאור לפניה אלבומה הבא, Brat.
ב-31 במאי 2024, יצאה לאור גרסת הרמיקס של צ'ארלי לשיר, בהשתתפות רובין והמוזיקאי השוודי יאנג לין (אנ').
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | הבימוי האמנותי הטוב ביותר | מועמדות |  |
| פרסי המוזיקה של MTV אירופה | 10 בנובמבר 2024 | הקליפ הטוב ביותר | מועמדות |  |
| פרס גראמי | 2 בפברואר 2025 | הקלטת השנה | מועמדות |  |
| פרס גראמי | 2 בפברואר 2025 | הווידאו קליפ הטוב ביותר | מועמדות |  |
קרדיטים וצוות

צ'ארלי XCX – שירה, כתיבה
איי. ג'י. קוק (אנ') – כתיבה, הפקה
בלייק סלטקין (אנ') – כתיבה
סירקט – כתיבה, הפקה, הקלטה
פין קין (אנ') – כתיבה, הפקה נוספת
אידניה ולנסיה – מאסטרינג
מני מרוקין – מיקסינג
עומר פדי – כתיבה